Thomas Edison

Thomas Alva Edison (le 11 de februario 1847 in Milan, Ohio, SUA – le 18 de octobre 1931 in West Orange, New Jersey, SUA) esseva un inventor e interprenditor statounitese primarimente sur le campo del electricitate e ingenieria electric. Ille esseva un telegraphista, inventor e commerciante statounitese, qui developpava un serie de importante merces de consumo. Inter su inventiones esseva le phonographo (1877), un amelioration del lampa de incandescentia (1879) e le dictaphono (1887). 

Edison possede le patente de plus que 1.000 inventiones. Ille esseva inter le primes in le mundo qui habeva un piscina private exterior in su casa estive in Florida, Edison & Ford Winter Estates.

Su inventiones ha habite un impacto comprehensive al moderne mundo industrialisate. Ille esseva inter le prime inventores, qui utilisava le principios pro scientia organisate e labor in equipas durante le processo de inventar, e ille collaborava con multe recercatores e empleatos. Ille establiva le prime laboratio industrial de recercas.

Thomas Alva Edison adolesceva in le Medio Occidental in le SUA. Tosto in su carriera ille esseva empleate como operator telegraphic, lo que le inspirava a su prime inventiones. In 1876 ille establiva su prime laboratio in Menlo Park, New Jersey, ubi multe de su prime inventiones esseva developpate. Plus tarde ille establiva un laboratorio botanic in Fort Myers, Florida, in collaboration con le commerciantes Henry Ford e Harvey S. Firestone, e un laboratio in West Orange, New Jersey, que contineva le prime studio de films in le mundo, Black Maria.

Con 1.093 patentes statounitese in su nomine insimul con patentes in altere paises Edison es contate como le inventor le plus productive in le historia statounitese. Ille se maritava duo vices e habeva sex infantes.

Ille moriva in 1931 a causa de complicationes de diabete.

Categoria:Gente statounitese
Categoria:Inventores